CELEX: 32010R1034
Language: et
Date: 2010-11-15 00:00:00
Title: Komisjoni määrus (EL) nr 1034/2010, 15. november 2010 , millega muudetakse määrust (EÜ) nr 1082/2003 seoses veiste identifitseerimise ja registreerimise kontrolli nõuetega  EMPs kohaldatav tekst

16.11.2010   
            
            
               ET
            
            
               Euroopa Liidu Teataja
            
            
               L 298/7
            
         KOMISJONI MÄÄRUS (EL) nr 1034/2010,
   15. november 2010,
   millega muudetakse määrust (EÜ) nr 1082/2003 seoses veiste identifitseerimise ja registreerimise kontrolli nõuetega
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. juuli 2000. aasta määrust (EÜ) nr 1760/2000 veiste identifitseerimise ja registreerimise süsteemi loomise, veiseliha ja veiselihatoodete märgistamise ning nõukogu määruse (EÜ) nr 820/97 kehtetuks tunnistamise kohta, (1) eriti selle artikli 10 sissejuhatavat lauset ja punkti d,
   ning arvestades järgmist:
   
               (1)
            
            
               Komisjoni 23. juuni 2003. aasta määruses (EÜ) nr 1082/2003, millega sätestatakse Euroopa Parlamendi ja nõukogu määruse (EÜ) nr 1760/2000 üksikasjalikud rakenduseeskirjad veiste identifitseerimise ja registreerimise süsteemi raames läbiviidava kontrolli miinimumtaseme kohta, (2) on sätestatud sellise kontrolli miinimumnõuded.
            
         
               (2)
            
            
               Kogemused, mis saadi määruses (EÜ) nr 1082/2003 sätestatud kohapealse kontrolli rakendamisel ning mida käsitleti aastaaruannetes, ning kogemused, mis saadi määruses (EÜ) nr 1505/2006 (3) sätestatud lammaste ja kitsede kohapealse kontrolli rakendamisel, näitavad, et igal aastal kontrollitavate põllumajandusettevõtete ja loomade protsenti tuleks vähendada. Põhimõtteliselt tuleks kontrollida kõiki põllumajandusettevõtte loomi. Siiski peaks üle 20 loomaga põllumajandusettevõtete puhul olema pädeval asutusel võimalik piirduda loomade representatiivse valimi kontrollimisega.
            
         
               (3)
            
            
               Lisaks on määruses (EÜ) nr 1082/2003 sätestatud, et liikmesriigid peavad esitama komisjonile igal aastal aruande vastavalt kõnealuse määruse I lisas sätestatud näidisele nende kontrollide rakendamisega seotud üksikasjade kohta.
            
         
               (4)
            
            
               Aastaaruande jaoks tuleb koguda seatud eesmärgi suhtes piisavaid ja proportsionaalseid andmeid. Sihipärasema ja proportsionaalsema aruande koostamiseks tuleks lihtsustada määruse (EÜ) nr 1082/2003 teatavaid nõudeid ning selle I lisas sätestatud näidist, et saada paremini asjakohast teavet kontrollide rakendamise kohta.
            
         
               (5)
            
            
               Seepärast tuleks määrust (EÜ) nr 1082/2003 vastavalt muuta.
            
         
               (6)
            
            
               Käesoleva määrusega ettenähtud meetmed on kooskõlas põllumajandusfondide komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EÜ) nr 1082/2003 muudetakse järgmiselt.
   
               1)
            
            
               Artikli 2 lõiked 1 ja 2 asendatakse järgmistega:
               „1.   Pädev asutus kontrollib igal aastal vähemalt 3 % majanditest.
               2.   Kui lõikes 1 sätestatud kontrolli käigus peaks selguma, et määrust (EÜ) nr 1760/2000 rikutakse olulisel määral, suurendatakse järgmisel inspekteerimisaastal kontrolli miinimummäära.”.
            
         
               2)
            
            
               Artikkel 3 asendatakse järgmisega:
               „Artikkel 3
               Pädev asutus kontrollib kõigi majandi loomade identifitseerimist.
               Üle 20 loomaga majandite puhul võib pädev asutus kontrollida loomade identifitseerimisvahendeid nende loomade representatiivse valimi abil, mis on koostatud rahvusvaheliste standardite kohaselt, eeldusel et kontrollitavate loomade arv on piisav, et tuvastada 5 % määruse (EÜ) nr 1760/2000 rikkumise juhtumeid, kui kontrollitavate loomade pidajate usaldusnivoo on 95 %.”.
            
         
               3)
            
            
               Artikli 5 lõikes 1 asendatakse punkt b järgmisega:
               
                           „b)
                        
                        
                           kontrollitud majandite arv;”.
                        
                     
         
               4)
            
            
               I lisa muudetakse vastavalt käesoleva määruse lisale.
            
         Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 15. november 2010
      
         
            Komisjoni nimel
         
         
            president
         
         José Manuel BARROSO
      
   
   
      (1)  EÜT L 204, 11.8.2000, lk 1.
   
      (2)  ELT L 156, 25.6.2003, lk 9.
   
      (3)  ELT L 280, 12.10.2006, lk 3.
   
      LISA
      Määruse (EÜ) nr 1082/2003 I lisa asendatakse järgmisega:
      
         
            „I LISA
            
               Määruse (EÜ) nr 1760/2000 I jaotise kohaselt teostatud kontrollide tulemuste aruanne
            
            1.   Majandeid ja loomi käsitlev üldine teave
            
                        Majandite koguarv liikmesriigis aruandlusperioodi alguses (1)
                        
                     
                     
                         
                     
                  
                        Aruandlusperioodil kontrollitud majandite koguarv
                     
                     
                         
                     
                  
                        Registreeritud loomade koguarv liikmesriigis aruandlusperioodi alguses (1)
                        
                     
                     
                         
                     
                  
                        Aruandlusperioodil kontrollitud loomade koguarv
                     
                     
                         
                     
                  2.   Määruse (EÜ) nr 1760/2000 rikkumine
            
                        Majandid, mis ei täida määruse nõudeid
                     
                     
                         
                     
                  Sanktsioonid, mis on rakendatud vastavalt komisjoni määrusele (EÜ) nr 494/98 (2)
            
            
                         
                     
                     
                        Asjaomased loomad
                     
                     
                        Asjaomased majandid
                     
                  
                        
                                    1.
                                 
                                 
                                    Üksikute loomade majandist väljaviimise piirang
                                 
                              
                     
                         
                     
                     
                         
                     
                  
                        
                                    2.
                                 
                                 
                                    Majandi kõigi loomade majandist väljaviimise piirang
                                 
                              
                     
                         
                     
                     
                         
                     
                  
                        
                                    3.
                                 
                                 
                                    Loomade hävitamine
                                 
                              
                     
                         
                     
                     
                         
                     
                  
                        Kokku
                     
                     
                         
                     
                     
                         
                     
                  
      
      
         (1)  Või riigi veterinaarstatistika muu kontrollkuupäev.
      
         (2)  EÜT L 60, 28.2.1998, lk 78.”